text: Juletræer på udsalg
  22 december 2011 kl. 16.42
  100 juletræer var torsdag på udsalg i Ribe.
  Juletræsproducent Kennard Beyer fra Fole i Sønderjylland var brændt inde med træerne til eksport, fordi en vognmand havde glemt at hente dem.
  Kennard Beyer havde regnet med en udsalgspris på 400 kroner for hvert træ, men de blev sat på udsalg på Skibbroen i Ribe til 250 kroner eller to for 400 kroner.
  40 kroner fra hvert solgt træ sendes til julemærkehjemmene.
  